Skype for Business on ensisijaisesti suunniteltu kokouksia ja keskusteluja varten, kun taas Teams on paljon laajempi kokonaisuus tiimityöskentelyyn. Teams pitää sisällään kokouksien ja keskustelujen lisäksi paljon muutakin kuten tiedostojen jakamisen ja muokkaamisen sekä paljon erilaisia liitäntämahdollisuuksia Microsoftin muihin Office-tuotteisiin sekä myös kolmansien osapuolten tuotteisiin. Lisäksi äänen käsittely (audio) on kehittyneempää kuin Skypessä ja kokoukset sekä puhelut toimivat heikommillakin yhteyksillä.
Hieman yksinkertaistaen voisi sanoa, että Teams sisältää samat toiminnot, mitä Skype for Business ja SharePoint yhdessä.
Huomioitavaa on myös, että Skype for Business on poistuva tuote eikä sitä saa enää hankittua uusiin tenantteihin (organisaation Microsoft 365 -ympäristöihin). Tuote poistuu käytöstä vuoden 2021 heinäkuussa.